بەرایێ
بەرایێ... (، بەمانای: بۆ...) گۆرانییەکی تەسنیف لە شێروین حاجیپوورە لە ساڵی ٢٠٢٢ کە وەکوو دروشمی خۆپیشاندانەکانی ٢٠٢٢ی ئێران ناسراوە. ئەو دەق و ڤیدیۆی گۆرانییەکەی بەپێی ئەو تویتە ناڕەزاییانە بە بابەتی «بۆ...» ساز کردووە و سەرئەنجام گۆرانییەکە بە «بۆ ژن، ژیان، ئازادی؛ بۆ ئازادی، بۆ ئازادی» کۆتایی پێدێت.

ڤیدیۆی شێروین لەو گۆرانییەدا کە لە درێژەی خۆپیشاندانەکانی دژی کوشتنی ژینا ئەمینی (ژنێکی ٢٢ ساڵەی کوردی دەستبەسەرکراو لەلایەن پۆلیسی ڕەوشتەوە) بڵاو کرایەوە، تەنیا لە پەڕەی ئینستاگرامی خۆیدا گەیشتە نزیک ٤٠ ملیۆن بینەر. دواتر ئەو ڤیدیۆیە لە پەڕەی ئینستاگرامەکەیدا سڕدرایەوە و شێروینیش لەلایەن ھێزە ئەمینییەکانی کۆماری ئیسلامیی ئێرانەوە دەستبەسەر کرا.

سەرچاوەکان 

خۆپیشاندانەکانی ٢٠٢٢ی ئێران
گۆرانییەکانی ٢٠٢٢